একাত্তরের উত্তাল মার্চে পাবনার মুক্তিযুদ্ধ | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
একাত্তরের উত্তাল মার্চে পাবনার মুক্তিযুদ্ধ
প্রকাশকাল- ২০:৩৯,মার্চ ১০, ২০১৭,মুক্ত চিন্তা বিভাগে
:: এবাদত আলী ::
১৯৭১ সালের মার্চ মাসে জাতির জনক বঙ্গবন্ধু শেখ মুজিবুর রহমানের আহ্বানে সারা পূর্ব-পাকিস্তান জুড়ে অসহযোগ আন্দোলন চলতে থাকে।
বঙ্গবন্ধুর ঘনিষ্ঠ সহচর ক্যাপ্টেন মনসুর আলী, এডভোকেট আমিনুদ্দিন, আওয়ামী লীগ নেতা আমজাদ হোসেন, এডভোকেট আমজাদ হোসেন ও আবদুর রব বগা মিয়াদের তত্বাবধানে ৩ মার্চ‘৭১ থেকে গোটা পাবনা জেলায় (সিরাজগঞ্জসহ) অসহযোগ আন্দোলন পুরোপুরি ভাবেই পালিত হচ্ছিল।
১৯৬৬ সালে বঙ্গবন্ধু শেখ মুজিব পাবনায় জনসভা করতে এসে আলাপ চারিতার এক পর্যায়ে বলেছিলেন, ‘আমি পাবনাকে নিয়ে ভাবিনা, পাবনাতো আওয়ামী লীগের দুর্গ।’ ২৫ মার্চ রাতে এই দুর্গেই আঘাত হানে পাকিস্তানি সেনারা।
এর আগে ২৩ মার্চ তারিখে পাবনা টাউন হল ময়দানে পাবনা জেলা ছাত্র লীগের সভাপতি আব্দুস সাত্তার লালু, সাধারণ সম্পাদক রফিকুল ইসলাম বকুল, ছাত্র নেতা মোহাম্মদ ইকবাল, আব্দুর রহিম পাকনসহ পাবনার ছাত্র-জনতা একত্রিত হয়ে পাকিস্তানি পতাকা পুড়িয়ে ফেলে বাংলাদেশের মানচিত্র খচিত স্বাধীন বাংলার পতাকা উত্তোলন করে। এর ফলে সারা শহরে পাকিস্তানি সেনারা টহল বাড়িয়ে দেয় এবং আওয়ামী লীগ নেতা ও ছাত্র লীগের নেতা-কর্মিদের পাকড়াও করার জন্য মরিয়া হয়ে ওঠে।
পাবনা রূপকথা রোডের ( ইছামতি নদীর পূর্ব তীরের বাসিন্দা) ক্যাপ্টেন আজগর হোসেন জায়েদী তখন ছিলেন তৎকালীন খাদ্য ও কৃষি বিভাগের সংসদীয় সচিব। তারই নেতৃত্বে এ সময় তার সহযোগি পাঠান পাহারাদার উজির খান এবং আরো দু এক জন দালাল যেমন ডা.মোফাজ্জল হোসেন, মওলানা আব্দুস সোবহান, মওলানা ওসমান গণি খান(ওজিখান), নুরু খন্দকার তারা পাকিস্তানি বাহিনীকে লেলিয়ে দেয়। পাকিস্তানি হানাদার বাহিনী স্থানীয় নেতৃবৃন্দের বাড়িতে অতর্কিতে হানা দিয়ে ২৬ মার্চ রাত ১১ টার দিকে প্রাদেশিক পরিষদ সদস্য পাবনা পৌরসভার চেয়ারম্যান ও পাবনা এডভোকেট বার সমিতির সাধারণ সম্পাদক এডভোকেট আমিনুদ্দিনকে তাঁর লাহিড়ীপাড়াস্থ বাসভবন ‘পুষ্পালয়’ থেকে বন্দি করে নিয়ে যায়। ভাসানী পন্থি ন্যাপ নেতা ডাক্তার অমলেন্দু দাক্ষী ( ট্রাফিক মোড়ের দাঁতের ডাক্তার ), পাবনার বাস মালিক ও তৎকালীন পাবনার বিলাস বহুল হোটেল ‘তৃপ্তি নিলয়’ এর মালিক আবু সাঈদ তালুকদার, এডরুক লিমিটেডের এমডি আবদুল হামিদ, পাবনা পৌরসভার কর্মচারি আবদুল খালেক, পাবনা শহরের বাসিন্দা হাবিব, সিরাজ, বংশী বাদক শংকর চক্রবর্তী, স্কুল শিক্ষক জয়ন্ত রায় ও জনৈক রাজেন পাগলাকে ধরে নিয়ে যায়। এদেরকে পাবনার পশ্চিমে কাশিপুর ইপসিক (বিসিক) শিল্প নগরীতে নিয়ে যাওয়া হয়। ব্যাপক জিজ্ঞাসাবাদের পর বাকিদেরকে ছেড়ে দেওয়া হলেও এডভোকেট আমিনুদ্দিন, আবু সাঈদ তালুকদার, ডাক্তার অমলেন্দু দাক্ষী ও রাজেন পাগলাকে অমানুষিক নির্যাতন করার পর নির্মম ও নিষ্ঠুর ভাবে হত্য করা হয়।
২৬ মার্চ কারফিউ চলাকালে চঞ্চলকে রাস্তার ওপর গুলি করে হত্যা করা হয়। পাকিস্তানি বাহিনীর হাতে মুজাহিদ ক্লাবের নিকট নিহত হন আশরাফ আলী তপন। গুলিতে আরো নিহত হন আব্দুস শুকুর ও আব্দুস সামাদ।
ঐ দিন কারফিউ ভঙ্গ করে ছাত্র-জনতা পাবনা শহরে মিছিল বের করে। এ দিকে পাকিস্তানি বাহিনী পাবনার পুলিশদেরকে আত্মসমর্পণ করানোর লক্ষ্যে পাবনার এসপি চৌধুরী আবদুল গাফ্ফারকে এবং পুলিশ লাইনের আর আই খায়ের উদ্দিনকে বার বার চাপ প্রয়োগ করতে থাকে। এ ঘটনার পর জেলা প্রশাসক নুরুল কাদের খান পাবনার রাজনৈতিক দলের নেতা-কর্মিসহ সকল স্তরের মানুষকে প্রতিরোধ গড়ে তোলার আহ্বান জানান। কিন্তু সে আহ্বানে সাড়া দেবে কে? কারফিউ ভঙ্গ করে ছাত্র-জনতা পাবনা শহরে মিছিল করলেও মূল সিদ্ধান্ত প্রদানের ক্ষেত্রে দারুন বাধা ছিল, তা হলো পাবনা জেলা ছাত্র লীগের সভাপতি আব্দুস সাত্তার লালু ও সাধারণ সম্পাদক রফিকুল ইসলাম বকুলের নেতৃত্বে পাবনা টাউন হলে ২৩ মার্চ তারিখে স্বাধীন বাংলার পতাকা উত্তোলন করার পর থেকে তাদের বিরুদ্ধে পাবনার প্রশাসন হুলিয়া জারি করেছিলেন। রফিকুল ইসলাম বকুল, আবদুস সাত্তার লালুসহ অন্যান্য ছাত্র ও রাজনৈতিক নেতৃবৃন্দকে পুলিশ হন্যে হয়ে খুঁজে ফিরছিল।
অতঃপর জেলা প্রসশাসক নুরুল কাদের খান আওয়ামী লীগ নেতা আবদুর রব বগা মিয়ার মাধ্যমে তাঁদেরকে তাঁর সাথে সাক্ষাৎ করার আহবান জানান। স্বাধীনতা সংগ্রামে পাবনা জেলার অন্যতম যোদ্ধা রফিকুল ইসলাম বকুল ( স্বাধীনতার পরে আওয়ামী লীগ পাবনা জেলা শাখার সাধারণ সম্পাদক, সাবেক এমপি এবং পরে বিএনপিতে যোগদান পূর্বক এমপি নির্বাচিত, যিনি ২০০০ সালের ১০ নভেম্বর ঢাকা থেকে পাবনা ফেরার পথে বঙ্গবন্ধু সেতুর পশ্চিম পাড়ে সিরাজগঞ্জের কোনাবাড়িয়া নামক স্থানে এক সড়ক দূর্ঘটনায় নিহত ), এবং আবদুস সাত্তার লালু ( স্বাধীনতার পরে ১৯৭২ সালের ১৩ জুলাই আততায়ীর হাতে নিহত ) তখন পলাতক। ডিসি নুরুল কাদের খান অনন্যপায় হয়ে পাবনা মানসিক হাসপাতালের পাশে পদ্মা চরের একটি বাড়িতে আশ্রয় নিয়ে একটি গোপন মিটিং ডাকেন। উক্ত গোপন মিটিং এ আওয়ামী লীগ নেতৃবৃন্দ, ছাত্র নেতাসহ পাবনার বিশিষ্ট ব্যক্তিগণ উপস্থিত ছিলেন। ডিসি জানালেন যে, পাকিস্তানি সেনারা তাকে বার বার খবর দিয়ে না পেয়ে তাঁর বাংলো ঘিরে ফেলার মুহূর্তে তিনি পালিয়ে এসে এখানে আশ্রয় নিয়েছেন। ওরা বার বার পুলিশ বাহিনীকে তাগিদ দিয়ে চলেছে আত্মসমর্পন করার জন্য। এ সময় পুলিশ সুপার চৌধুরী আবদুল গাফ্ফার ও দারুন উদ্বিগ্ন। ডিসি বল্লেন ‘আমি ওদেরকে বারণ করে দিয়েছি যেন ওরা তাদের হাতের রাইফেলের শেষ গুলিটি থাকা পর্যন্ত আত্মসমর্পণ না করে। কিছুক্ষন আগেও খবর পাওয়া গেছে যে, সন্ধ্যা ৬ টার দিকে একবার পুলিশ লাইনের উপর হামলা করতে উদ্যত হয়েছিল।’ তিনি আরো জানালেন, পুলিশের আরআই খায়ের উদ্দিন খবর পাঠিয়েছেন অতি সত্তর সুষ্ঠু কোন সিদ্ধান্ত না নিলে পুলিশদেরকে আর ব্যারাকে রাখা যাবেনা। এ জন্যই আমি আওয়ামী লীগ, ছাত্র লীগ, স্বেচ্ছাসেবক লীগ ও স্বেচ্ছাসেবক বাহিনীর সদস্যদের সঙ্গে দেখা করে বর্তমান পরিস্থিতির ওপর আলাপ করে সিদ্ধান্ত নিতে চাই।’’
উক্ত গোপন মিটিংএ ভবিষ্যৎ কর্মসূচির ভিত্তিতে উপস্থিত সকলে মহান আল্লহকে সাক্ষী রেখে শপথ গ্রহণ করেন। ডিসি নুরুল কাদের খান সকলকে শপথ বাক্য পাঠ করান। এমনি আলাপ আলোচনা করতে করতে রাত প্রায় ৮ টা বেজে যায়। এমন সময় হঠাৎ করে আকাশ বাতাস কাঁপিয়ে শহরের দিকে হাজার হাজার গুলি বর্ষণ হতে লাগলো। গোপন মিটিং এ উপস্থিত সকলে তখন হতভম্ব হয়ে গেল। সর্বনাশ ওরা হয়তো গোপন মিটিং এর কথা জানতে পেরে চারদিক থেকে আক্রমনের বুহ্য রচনা করে এদিকেই আসছে। কিন্তু কিছুক্ষণ পর দোতরফা গুলির শব্দ শুনে অনুমান করা গেল যে, পাবনা পুলিশ লাইনের পুলিশের ওপর আঘাত হানতে শুরু করেছে। ডিসি নুরুল কাদের ও আওয়ামী লীগের অন্যান্য নেতৃবৃন্দকে গোপন স্থানে রেখে রফিুকল ইসলাম বকুলের নেতৃত্বে স্বেচ্ছাসেবক দল ও বিভিন্ন স্থানে অপেক্ষমানরত ছাত্র-জনতা একত্রিত হয়ে বঙ্গবন্ধু শেখ মুজিবের ৭ মার্চের বজ্রকণ্ঠের ভাষণ ‘ তোমাদের যার যা কিছু আছে তাই নিয়ে শত্রুর মোকাবিলা করবা।’এই বাক্য সামনে রেখে তাই সকলেই শত্রুহননে মেতে উঠলো।
ততক্ষনে পুলিশ বাহিনী ও পাকিস্তানি সেনাদের মধ্যে তুমুল লড়াই চলছে। তখন যার যা ছিল অর্থাৎ টুটুবোর, গাদা বন্দুক ইত্যাদি নিয়ে ইছামতি নদীর পাড়, জামতলা, জজ সাহেবের বাংলোর পাশে, বাণী সিনেমা হলের উত্তরে ইত্যাদি স্থানে জনতা পাকিস্তানি হানাদার বাহিনীকে ঘায়েল করার জন্য ওঁৎ পেতে থাকে এবং গুলি ছুড়তে আরম্ভ করে। পাকিস্তানি সেনাবাহিনী তখন পোষ্ট অফিস, জজ কোর্ট, সাব রেজিষ্টারী অফিস ও কালেক্টরেট ভবনের পাশ থেকে পুলিশ লাইনের পুলিশদেরকে লক্ষ্য করে গুলি চালিয়ে যাচ্ছিল।
এ দিকে পাবনার গ্রাম-গঞ্জে এই যুদ্ধের খবর ছড়িয়ে পড়ে। ভোর হতে না হতেই পাবনা সদর মহকুমার বিভিন্ন থানার সাধারণ মানুষ লাঠি, ফালা সড়কি, নেজা, বল্লম, তীর-ধনুক, ঢাল, তলোয়ার, হাসুয়া ইত্যাদি নিয়ে ‘জয় বাংলা’ ‘জয় বাংলা’ ধ্বনিতে আকাশ বাতাস প্রকম্পিত করে পাবনা শহরের দিকে এগুতে থাকে। হাজার হাজার জনতা পুলিশ লাইনে সমবেত হয়। পাকিস্তানি হানাদার বাহিনী নিরুপায় হয়ে কিছু অস্ত্র ও গোলা-বারুদ ফেলে দৌড়ে গিয়ে পুরাতন টেলিফোন ভবন অর্থাৎ পাবলিক কল অফিসে গিয়ে তথায় প্রহরারত সৈন্যদের নিকট আশ্রয় গ্রহণ করে। র্
পাবানা পুলিশ লাইনের যুদ্ধে মুক্তিবাহিনীর থ্রি নট থি রাইফেলের সাথে পাকিস্তানি আর্মিদের ফেলে যাওয়া চাইনিজ রাইফেল ও সাব মেশিনগান যোগ হলো। সেই সাথে একটি সচল ওয়ারলেস সেট ও মুক্তিযোদ্ধাদের দখলে চলে আসে। ডিসি নূরুল কাদের খান সমবেত জনতার উদ্দেশ্যে সংক্ষিপ্ত বক্তব্যে বলেন, আপনারা নিজেদেরকে সংযত করুন। হানাদার বাহিনী পরাজয়ের প্রতিশোধ নিতে দ্বিগুন শক্তি নিয়ে আক্রমণ করতে পারে। সুতরাং সেই আক্রমণ প্রতিহত করতে প্রস্তুতি গ্রহণ করতে হবে। এ সময় পাবনার পুলিশ সুপার চৌধুরী আব্দুল গাফ্ফার ও পুলিশ লাইনের আর আই খায়ের উদ্দিনের সহযোগিতায় পাবনা জেলা ছাত্র লীগের সাধারণ সম্পাদক রফিকুল ইসলাম বকুলের নেতৃত্বে ম্যাগজিন ঘর বা অস্ত্রাগার খুলে স্বেচ্ছাসেবক যুবকদের মাঝে অস্ত্র ও গুলি বিতরণ করা হয়। জেলখানার তালা খুলে দিয়ে সকল কয়েদিকে মুক্ত করে দেওয়া হয়।
পুলিশ লাইনের যুদ্ধে পলাতক স্যৈন্যগণ পাবনা বানী সিনেমা হলের পাশে পি সি ও বা টেলিফোন এক্সচেঞ্জে প্রহরা রত সৈন্যদের সঙ্গে যোগ দিয়ে তথায় অবস্থান করছে এ খবর পাবার পর মুক্তিকামী যোদ্ধাগণ তাদের উপর আক্রমণ চালানোর জন্য অগ্রসর হয়।
২৮শে মার্চ সকাল বেলা ডিসি নূরুল কাদের খান, পাবনা জেলা স্কুলের হেড মওলানা কছিমুদ্দিন আহমেদ, রফিকুল ইসলাম বকুল, আব্দুস সাত্তার লালু, রেজাউল করিম রেজা, সোহরাব উদ্দিন সোবা, ইকবাল হোসেন, জহুরুল ইসলাম বিশু, মকবুল হোসেন সন্টু, বেবি ইসলাম, এবাদত আলী, হাবুল ভাইসহ বহু সংখ্যক ব্যক্তি বিভিন্ন ভাগে বিভক্ত হয়ে টেলিফোন এক্সচেঞ্জে আশ্রয় গ্রহণকারি পাকিস্তানি হানাদার বাহিনীর উপর আঘাত হানতে আরম্ভ করে। পাকিস্তানি বাহিনীও পাল্টা গুলি চালাতে থাকে।
উভয় পক্ষের মধ্যে তুমুল লড়াই শুরু হয়। এক সময় ছাদের উপর থেকে গুলি রত অবস্থায় একজন পাকিস্তানি আর্মি নিহত হলে তারা ছাদ থেকে নিচে টেলিফোন অফিসের ভিতরে ঢুকে পড়ে এবং গুলি চালাতে থাকে। এই সুযোগে ছাদের উপর রক্ষিত চাইনিজ অটোমেটিক অস্ত্র বানী সিনেমা হলের কর্মচারি গোবিন্দা মহল্লার রহিম কর্তৃক উদ্ধার করে তা বকুলের হাতে দেওয়া হয়। সেখানে উপস্থিত সেনাবাহিনীর প্রাক্তন সৈন্য হাবুল ভাই সেই অস্ত্র ব্যবহারের পদ্ধতি শিখিয়ে দিবার পর তা দিয়ে দ্রুত আক্রমণ চালানো হতে থাকে। পাকিস্তানি বাহিনীর উপর পেট্রোল বাল্ব ও ছোঁড়া হয়। সে সময় এক জন পাকিস্তনি আর্মি গুলি করতে করতে চাকি বাড়ির পাশ দিয়ে দৌড়ে পালিয়ে যেতে থাকলে গোপালপুরের গুনাইয়ের বাপ তাকে লাঠি দিয়ে আঘাত করতে উদ্যত হয় এবং ঐ সৈন্যের গুলিতে তিনি শহীদ হন।
ত্রিমুখি আক্রমণে পাকিস্তানি বাহিনী টিকে উঠতে না পেরে তারা চিৎকার করে বলতে থাকে ‘ ইহা পর কুই ইপিআর হায়? ইহা পর কুই পুলিশ ভাই হায়? হাম লোগ জরুর সারেন্ডার করনা চাহতা হায়।’ কিন্তু কে শোনে কার কথা । যে যে ভাবে পারলো টেলিফোন এক্সচেঞ্জের ভিতরে ঢুকে তাদের সকলকেই হত্যা করলো। বেশ ক‘জন সৈন্যকে টেনে হিচড়ে বাইরে এনে প্রকাশ্যে হত্যা করে টুকরো টুকরো করে ফেল্লো। পাবনা শহরের এই রণাঙ্গনে ২৮/ ৩০ জন পাকিস্তানি আর্মি নিহত হয়। মুক্তিবাহিনী ও সাধারণের মধ্যে মোট ৭ জন শহীদ হন।
উপস্থিত রোষাগ্নি জনতা পাকিস্তানি আর্মিদের দেহের বিভিন্ন অঙ্গ- প্রত্যঙ্গ কেটে ফালা ও সড়কির আগায় গেঁথে নিয়ে নিজেদের গ্রামের পথে চলে যায়। এ ভাবেই একাত্তরের উত্তাল মার্চে প্রথম পর্যায়ে পাবনা শহরে অবস্থানরত পাকিস্তানি হানাদার বাহিনীর পতন ঘটে। (লেখক: বীর মুক্তিযোদ্ধা, সাংবাদিক ও কলামিস্ট)
প্রেরক ঃ এবাদত আলী
সদস্য, পাবনা প্রেসক্লাব
Comments Off on একাত্তরের উত্তাল মার্চে পাবনার মুক্তিযুদ্ধ
← ইশতিয়াকের লেখা বেলাল-অনিতার ‘জলের শরীর’ প্রকাশ
শার্শায় দুর্যোগ প্রস্তুতি দিবস উপলক্ষে আলোচনা সভা →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০